Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: Melléklet a 26/2004. (IX. 16.) OM rendelethez
Paragraph Index: 312

8. évfolyam ÓRATERV Témakör Óra Rendgyakorlatok Prevenció, relaxáció Atlétikai jellegû feladatmegoldások Torna jellegû feladatmegoldások Testnevelési és sportjátékok: kézilabda, kosárlabda, labdarúgás, röplabda, asztalitenisz, tenisz, tollaslabda, floor-ball Szabadidõs sporttevékenység Önvédelem, küzdõsportok Úszás Szabadon felhasználható órakeret Összesen: A szabadon felhasználható órakeret 10 óra, amely felhasználható úszásoktatásra, vagy a sportjátékok és a szabadidõs sporttevékenységek gyakorlására. Magasabb évfolyamra lépés feltételei Rendgyakorlatok - Tudják követni az utasításokat. Prevenció, relaxáció - Tudjanak önállóan 8-10 gyakorlattal bemelegíteni. - Tudják a légzésüket szabályozni nyugalomban és terhelés közben. Atlétikai jellegû feladatmegoldások - Ismerjék az atlétikában használatos alapvetõ szakkifejezéseket. - Javuljon a teljesítményük az elõzõ évfolyamhoz képest: - tartós futásban, - távolugrásban és, - kislabdahajításban. Torna jellegû feladatmegoldások - Tudjanak bemutatni egy-egy elemet (szükség szerint segítségadás mellett) Testnevelési és sportjátékok - Aktívan vegyenek részt a tanult sportjátékokban. Szabadidõs sport tevékenységek - Rendszeresen folytassanak szabadtéri sporttevékenységeket. Önvédelem, küzdõsportok - Ismerjenek néhány önvédelmi fogást. Úszás - Tudjanak biztonságosan egy úszásnemben úszni. Témakör Rendgyakorlatok Óraszám: 2 óra ALTÉMÁK – Ellenvonulások, mint a 7. évfolyamon futással végrehajtva. – Foglalkoztatási formák öntevékeny átszervezése. (Csapatok alakítása. Játékrend, váltások önálló megszervezése). – A testnevelésben alkalmazott és szükséges rendgyakorlatok teljes köre. TEVÉKENYSÉGEK – Az elõzõ évfolyamokon tanult rendgyakorlatok pontos és gyors végrehajtása, az utasítások fegyelmezett követése. – Versenyek, mérkõzések szervezõi és rendezõi feladatainak ellátása. Témakör Prevenció, relaxáció Óraszám: 10 óra ALTÉMÁK – 2-4-8-16 ütemû, 2-3 alapformát tartalmazó szabadgyakorlatok és szabadgyakorlati alapformájú társas-, kéziszer- és egyszerû szergyakorlatok együttes és önálló végrehajtása. – A bimechanikailag helyes testtartást tudatosító, kialakító, automatizáló és fenntartó gyakorlatok rendszeres végzése (valamint légzõgyakorlatok) a gimnasztika részeként, testtájanként végighaladva a testtartásért felelõs valamennyi izomcsoport erõsítését és nyújtását szolgáló mozgásanyagon, a tanév során ismételve, a kiindulási és véghelyzetek pontos megtartására, valamint a lassú és pontos kivitelezésére ügyelve, a hibás kivitelezés javításával, valamint a korosztály jellemzõinek megfelelõ illesztéssel a testnevelési óra többi eleméhez. – Játékos elõkészítõ feladatmegoldások TEVÉKENYSÉGEK A sokoldalú elõkészítésre és a prevencióra alkalmas gyakorlatok (részben) önálló végzése, az ismétlésszám és az intenzitás növelésével azok hatásfokának emelése, az alapvetõ fizikai képességek önmagukhoz mért optimális fejlesztése. Témakör Atlétika jellegû feladatmegoldások Óraszám: 14 óra ALTÉMÁK - A tanítandó anyag elsajátítását speciálisan elõkészítõ és célgyakorlatok. - Futások - Eredményes rajtvégrehajtás feladathelyzetben. - Fokozó futás, vágtafutás. Váltófutás. - Futás nehezítésekkel (terep, akadály). - Tartós futás a táv növelésével. - Szökdelések, ugrások - Szökdelõ iskolák. Helybõl ugrások. Sorozatugrások. - Távol- és magasugrás az atlétikai versenyeken alkalmazott fejlettebb technikával. - Dobások - Kislabdahajítás távolba. - Súlylökés helybõl és becsúszással tömött labdával. - Vetések tömött labdával két kézzel, mindkét oldalra. - Játékok, versengések futással, szökdeléssel és dobással kombinálva. TEVÉKENYSÉGEK – Az atlétikai mozgások helyes technikai végrehajtása, görcsös erõlködés nélküli vágtafutás, valamint kitartó futás 10-12 percig, a futás távját fokozatosan növelve. – Energikus elugrás, térnyerõ légmunka az ugrásoknál. – A hajításnál és a lökésnél a lendületszerzés és a kidobás harmonikus összekapcsolása. Témakör Torna jellegû feladatmegoldások Óraszám: 14 óra ALTÉMÁK – A tanítandó anyagot speciálisan elõkészítõ és célgyakorlatok. Gurulással és gördüléssel kombinált testnevelési játékok, mint a 7. évfolyamon. Támaszhelyzetek és támaszgyakorlatok – Talajtorna. Gurulóátfordulás elõre, hátra, sorozatban is, valamint két gurulóátfordulás között felugrás fél-, és egész fordulattal. – Repülõ gurulóátfordulás sérülést nem okozó tárgyon át (összetekert szõnyeg, szõnyeggel letakart zsámoly) és fekvõ, térdelõ társon át. – Fejállás. Kézállás. Kézenátfordulás oldalra. – Támlázás két emelt, párhuzamos ponton elõre, hátra. – Összefüggõ gyakorlat a tanult elemekbõl. Támaszugrások – Felguggolás, terpeszleugrás 4 részes szekrényen hosszában. Terpesz- és guggoló átugrás keretszben álló 3-4 részes szekrényen. Függéshelyzetek és függésgyakorlatok – Mászás, vándormászás kötélen. Függeszkedési kísérletek. – Gyûrûn, két kötélen lendület elõre-hátra, lebegõfüggés, lefüggés, hátsó függés, lendület hátra és homorított leugrás. – 3-4 elembõl álló összefüggõ gyakorlat. Gerenda – Helyváltoztatások, mint a 7. évfolyamon, valamint ereszkedés guggolótámaszba és felállás. – Mellsõ mérlegállás. Ritmikus gimnasztika (csak lányoknak) A sportgimnasztikában tanult elemek és kombinációk. TEVÉKENYSÉGEK Tornában a talajon, illetve a támasz- és függõszeren a tanult mozgáselemekbõl összeállított gyakorlatok, valamint támaszugrások végrehajtása, biztonságos talajra érkezéssel. Témakör Testnevelési és sportjátékok Óraszám: 28 óra ALTÉMÁK – Speciális elõkészítõ, a labdás ügyességet fejlesztõ feladatok, játékok. – A motorikus képességek fejlesztését és a tanulók játékigényének kielégítését szolgáló testnevelési játékok. – Az iskola feltételei, a tanulók érdeklõdése és a tanév irányultsága függvényében választott két sportjáték elemeinek gazdagítása, fõbb támadási és védekezési megoldásainak elsajátítása. TEVÉKENYSÉGEK Labdajátékokban a legáltalánosabb támadási és védekezési megoldások ismeretének birtokában a választott játék(ok) aktív és élményszerû játszása. Témakör Szabadidõs sporttevékenységek Óraszám: 6 óra ALTÉMÁK – Felkészülés sí-, természetjáró-, vízi-, kerékpáros táborozásra. – Az iskola lehetõségei szerint korcsolyázás, szánkózás, síelés, kerékpározás, görkorcsolya, gördeszka, evezés, kajak-kenu stb. – Futással, dobással, ütéssel kombinált népi játékok. TEVÉKENYSÉGEK A szabadban végzett mozgásos tevékenységek (játékok) végzése. Témakör Önvédelem, kûüzdõsportok Óraszám: 6 óra ALTÉMÁK - A birkózás egyszerû elemei (grundbirkózás). - Dzsúdó: gurulások, esések, zuhanások, csípõdobás, fejen átdobás. - Aikidó: mint a 7. évfolyamon, valamint fojtófogás hárítása. TEVÉKENYSÉGEK Sportszerû küzdelem az oktatott sportág (önvédelmi illetve küzdõsport) szabályainak betartásával. Témakör Úszás ALTÉMÁK Az úszás távolságának növelése a választott két úszásnemben. Tevékenységek Az elõzõ évfolyamokon tanultakra építve: két úszásnemben teljesítményképes technika kialakítása. OSZTÁLYFÕNÖKI 5-8. évfolyam A tanterv a NAT Ember és társadalom, Életvitel és gyakorlati ismeretek, mûveltségterületek követelményeinek egy részét fedi le, az 5-8. évfolyamon. A tantárgy óraszáma: 72 Ennek javasolt felosztása: Évfolyam 5. 6. 7. 8. Összesen Tantárgy/modul Heti Évi Heti Évi Heti Évi Heti Évi Osztályfõnöki 0,5 0,5 0,5 0,5 Kiemelt fejlesztési feladatok • Énkép, önismeret, • Hon- és népismeret, • Európai azonosságtudat – egyetemes kultúra, • Környezeti nevelés, • Információs és kommunikációs kultúra, • Tanulás, • Testi és lelki egészség, • Felkészülés a felnõtt lét szerepeire. Célok és feladatok A Nemzeti Alaptantervben és a Kerettantervben képviselt értékek, az egységes, alapvetõ követelmények és az ezekre épülõ differenciálás egyaránt azt a célt szolgálják, hogy a tanulók – adottságaikkal, fejlõdésükkel, iskolai és iskolán kívüli tanulásukkal, egyéb tevékenységeikkel, szervezett és spontán tapasztalataikkal összhangban – minél teljesebben bontakoztathassák ki személyiségüket. A Kerettanterv a gyermekek, a serdülõk és ifjak képességeinek fejlõdéséhez szükséges követelmények meghatározásával ösztönzi a személyiségfejlesztõ oktatást. Ez azonban csak akkor lehet eredményes, ha az intézmények pedagógiai programja, nevelési, tanítási-tanulási folyamata teret ad a színes, sokoldalú iskolai életnek, a tanulásnak, a játéknak, a munkának: ha fejleszti a tanulók önismeretét, együttmûködési készségüket, edzi akaratukat; ha hozzájárul életmódjuk, motívumaik, szokásaik, az értékekkel történõ azonosulásuk fokozatos kialakításához, meggyökereztetéséhez. Az osztályfõnök nevelõ munkája A NAT alapján készült Kerettanterv tehát olyan iskolai pedagógiai munkát feltételez, amelyben a tanulók tudásának, képességeinek, egész személyiségének fejlõdése, fejlesztése áll a középpontban; figyelembe véve, hogy az oktatás, a nevelés színtere nemcsak az iskola, hanem a társadalmi élet és tevékenység számos egyéb fóruma is. Az ismeretek, a készségek, a képességek elmélyítése során sokféle nevelõ hatás éri a tanulókat. Bármilyen színes és tartalmas is a tanítási órák tananyaga, a szükséges nevelési hatásokat, a tanulók személyiségének sokoldalú fejlesztését csak tervszerûen kialakított nevelési rendszerrel, gondosan egymásra épített nevelési tartalmakkal lehet megvalósítani. A tanulók személyiségfejlõdését kibontakoztató pedagógiai folyamatokat, az osztályban érvényesülõ nevelési hatásokat az osztályfõnöknek kell összehangolnia. Az osztályfõnök céltudatosan irányítja az osztályban folyó nevelõ-oktató munkát, összehangolja az iskolai és iskolán kívüli nevelési tényezõket, pedagógiai törekvéseket. A tanulókkal közösen tervezi, elemzi, és alakítja az osztály életét, biztosítja annak bekapcsolódását az iskola egészének nevelési rendszerébe. A tanulók közvetlen megismerése és az osztályközösség arculatának formálása kiváló lehetõségeket kínálnak az iskolai és iskolán kívüli programok: szakkörök, klubdélutánok, sportfoglalkozások, rendezvények, diákgyûlések, utazások, kirándulások, színház- és múzeumlátogatások stb. Az osztályfõnöki munka eredményessége érdekében a pedagógus kapcsolatot tart tanítványai szüleivel, erõsíti a családból származó pozitív nevelési hatásokat, megismeri a család viszonyulását az iskolához, a gyermekhez. Az osztályfõnöki munka kritikus pontja a torz családi nevelési minták és szokások ellensúlyozása, a negatív társadalmi hatások kivédése. Az osztályfõnök nevelõ munkáját az iskola pedagógiai programja, a helyi tanterve és a tanmenete alapján végzi. Tevékenysége három fontos feladatkörre terjed ki: A) ügyviteli (adminisztrációs) teendõk ellátása, B) szervezési, koordinációs feladatok végrehajtása, C) közvetlen nevelõmunka. A Kerettanterv által biztosított osztályfõnöki órákon sajátos rendszerezõ, szintetizáló módszerrel kerül sor a tanulók nevelésében szerepet játszó nevelési tartalmak, témakörök feldolgozására. Jellemezze az osztályfõnöki órákat a mai fiatalokhoz közel álló tartalom és forma! Az osztályfõnöki óra a helyes vitakultúra kialakításának nélkülözhetetlen gyakorlóterepe. Célunk, hogy a gyerekek fejében megfogalmazódott kérdések ne haljanak el. Gondolkodjanak, kérdezzenek, vitatkozzanak õk és az osztályfõnök is. A válaszokat ne a tanár fogalmazza meg, õ csak a saját véleményét mondja el, de társ legyen a megoldáskeresésben. Sokszor egy-egy problémát alternatív módon lehet csak kezelni és megoldani, ebben segíthet a szülõ is. Lényeges, hogy az osztályfõnök – akinek célja a gyerek sokoldalú megismerése és fejlesztése – élvezze ezt a szabadságot adó együttlétet. Serkentõ környezetet teremtsen, bátorítsa a gyermekek autonóm törekvéseit, fogadja el fantáziavilágukat. Biztonságos hátteret adjon a gyermekeknek, a fejlesztõ szándék mellett is elfogadva õket olyannak amilyenek, hisz élettapasztalatukat, társadalmi – emberi mintáikat és személyes élményeiket saját környezetükbõl, életterükbõl hozzák. Az osztályfõnöki órákon törekednünk kell olyan légkör kialakítására, amely feloldja a tanulókban lévõ gátlásokat, segíti õket abban, hogy õszintén nyilatkozzanak meg a „kényes” témákban is. A feloldódáshoz más környezet kell, mint a hagyományosan merev tantermi berendezés, az egymás hátát látó gyerekekkel. Klubszobát célszerû berendezni, ami témától függõen átrendezhetõ: puffokkal, ülõpárnákkal, vitrinekkel, polcokkal, meseszõnyeggel. A falon legyen lehetõség „területeket” kialakítani saját osztály-, faliújságra, akár falfirkára is. Ki lehessen alakítani osztálykuckókat. Legyen a teremben hagyományos és modern audiovizuális eszköz, fényképezõgép, üres magnókazetták. Hangszerek: furulyák, dobok, szintetizátor. Kartonok, színes papírok, ollók, ragasztó, színes ceruzák, zsírkréta, festékek, folyóiratok, könyvek. Mûvészeti alkotások reprodukciói, bábok. Nem szükséges minden órát ebben a megszokott környezetben tartani, lehet színhely: könyvtár, múzeum, közösségi ház, vagy éppen a természet. Az osztályfõnöki tevékenység jellemzõi: • Az 5–8. évfolyamon kötelezõ osztályfõnöki órák nevelési témái lehetnek: kötöttek, szabadon választhatók és aktuális eseményekhez kapcsolódóak. • Az osztályfõnöki óra egyszerre szolgálja az általános mûveltség gyarapítását, a világszemlélet és az erkölcsi értékrend alakulását. Fejleszti az önismeretet, felkészíti a tanulókat a kulturált társas kapcsolatok építésére és fenntartására. Hozzájárul a differenciált emberkép és identitástudat alakulásához. • A tanulókat tudományosan megalapozott ismeretekhez juttatja a természeti és társadalmi környezetrõl, az emberrõl, és megismerteti õket a magatartási szabályokkal és etikai normákkal. • Az „Ember-, és társadalomismeret, etika” 7. osztályos modul ismeretanyagához számos ponton kapcsolódnak az osztályfõnöki órák témái. Szükség van azonban arra, hogy a javasolt osztályfõnöki program koncentrikusan bõvülõ ismeretrendszere már 5. osztálytól járuljon hozzá a fiatalok önismeretének, önfejlesztõ stratégiájának és erkölcsiségének alakításához (egészséges életmód, konstruktív életvezetés, magatartáskultúra, erkölcsismeret, vallásismeret). • Az életkornak megfelelõ ember- és társadalomismeretek nyújtásával segítse elõ a tanuló szocializálódási folyamatát, természeti és társadalmi környezetébe való beilleszkedését. • Segítse a tanulót kapcsolat- és viszonyrendszereinek felismerésében, nevelje értékes és hasznos kapcsolatok kialakítására és ápolására. • Fejlessze a tanuló szociális érzékenységét, toleranciáját, valamint empatikus képességét az életkornak megfelelõ társadalmi problémák iránt. Elengedhetetlen a tanulók aktív részvétele mind az óra elõkészítésében, mind a nevelési téma feldolgozásában! Kiemelésre javasolt fejlesztési követelmények – A tanuló legyen képes az embert, mint összetett biológiai, szellemi, társadalmi és erkölcsi lényt értelmezni. – Ismerje a pszichikus mûködés fõ törvényszerûségeit, a személyiség komponenseit. – Felelõsen szabályozza szükségleteit, értékrendjét és kapcsolatrendszerét. – Dialektikus összefüggéseiben értelmezze saját létét, céljait és tudatosan alakítsa / alapozza konstruktív életvezetését. – A tanulók ismerjék meg önmagukat és egymást, legyenek közösségük és saját személyiségük tudatos formálói. – Helyesen értelmezzék azt a tényt, hogy az egészség megõrzése egyéni tetteik, választásaik, személyközi kapcsolataik minõségének függvénye. – Alakuljon ki bennük az egészséges életvezetés igénye és gyakorlata. – Ismerjék hazánk kiemelkedõ államfõit, tudósait, feltalálóit, mûvészeit, íróit, költõit és sportolóit, akiknek kulturális örökségünket köszönhetjük. – Alkalmazzák a társadalmi normáknak megfelelõ tanult és ismert magatartási formákat és szabályokat a mindennapi életben. – Gyakorolják a társas érintkezési formák szabályait konkrét élethelyzetekben: köszönés, bemutatkozás, kérés, meghívás, tájékoztatás, ajándékozás, megfelelõ módon való visszautasítás bemutatkozás. – Készüljenek fel a sikeres pályaválasztásra, s az egészséges és konstruktív életvezetésre! – Érezzenek felelõsséget a természeti, társadalmi és emberi környezetükért, legyenek annak aktív alakítói, formálói! Ezek a fejlesztési követelmények természetesen csak a nevelési-oktatási folyamat egészében valósíthatók meg, az osztályfõnöki óráknak kitüntetett szerepe lehet a szintézisteremtésben. . KONCENTRIKUSAN BÕVÜLÕ AJÁNLOTT TÉMAKÖRÖK, JAVASOLT ÓRASZÁMOK ÉVFOLYAMOK 5. 6. 7. 8. HETI ÓRASZÁM 0,5 0,5 0,5 0,5 ÉVES ÓRASZÁM Közösség és személyiség alakítása Tanulás és munka Ember és társadalom Emberismeret Életvitel és gyakorlati ismeretek Pályaorientáció Szabadon felhasználható órák Összesen: Az osztályfõnöki órák konkrét tematikája csak helyben állítható össze. Az általunk ajánlott témák a helyi körülményeknek megfelelõen bõvíthetõk vagy szûkíthetõk. Az évfolyamonként 18 óra / év osztályfõnöki óra témáját tanévenként és tanulócsoportonként a tanmenetekben kell meghatározni. A javasolt tematikánkban „félkövér dõlt” betûvel szedtük az ide sorolható tananyagot. (Javasoljuk az osztályfõnöki programot összehangolni az „Egészségtan” 6. és 8. évfolyamos modul tartalmával.) A vázolt tematika és órakeret rugalmasan kezelendõ, amelyet javasolt tantervünkben is kiegészít 4–5 szabadon felhasználható óra. A nevelõ szakmai autonómiáját és felelõsségét érvényesítve az adott osztály igénye szerint – az aktualitásokat is figyelembe véve – hasznosíthatja! – A témakörön belüli óraszámok arányai szabadon módosíthatók. – Az óraszámok téma szintû lebontása a témák egymáshoz való nagyságrendi viszonyát jelzik, amelyek azonban nem jelentenek kötöttséget a tanárra nézve. – A tanterv megvalósítási feltételei minden általánosan mûvelõ alsó fokú iskolában adottak, illetve megteremthetõek. – A tanórai foglalkozások annál sikeresebbek lehetnek minél több tanulói elõzetes kutató-gyûjtõ munkára épül. – Az osztályfõnöki tevékenység bármilyen szakos pedagógus diplomával vállalható, de természetesen a pedagógia szakot végzett kollégáink elõnyös helyzetben vannak, s a TEAM-ek létrehozása is jó megoldás lehet. – Egyes témák feldolgozásához célszerû speciális szakembereket bevonni, esetleg az iskolából indult volt diákok és vendégek közremûködését kérni. OSZTÁLYFÕNÖKI

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes